My lyf, my saak - Marciel Hopkins skryf | SARIE
Marciel Hopkins is lief vir haar liggaam en aanvaar elke kurwe nes dit is. Sy't vrede gemaak om 'n nommer 14 te wees en verklaar liggaamsliefde wyd en syd.
Sy was 'n voormalige Mej. SA-finalis en het destyds 14 kg verloor sodat sy in 'n nommer 12-bikini kon pryk in die Mej. SA-wedstryd. Sy moes 'n strawwe eet- en oefenprogram volg en het haar by tye byna sosiaal afgesonder om dit te kon volhou.
Met die boodskap van selfaanvaarding is sy al die pad Londen toe! Hier skryf sy oor haar aankoms in Londen, haar verwagtings en die werklikheid van jou modeldrome najaag oorsee …
Marciel skryf reeds vir ons.
Haar eerste blog: Marciel skryf vir ons uit Londen!
28 ure se reis later en die Bakerloo-trein stop uiteindelik by my stasie. Met die uitklimslag word die bedompige treinkompartement vervang met die reuk van jong, vars drome wat in die lug hang. Met twee groot tasse, ekstra swaar met geskenke vir die niggies en nefies, trotseer ek die reuse-stel trappe wat voor my lê. Met elke tree en druppeltjie sweet wat teen my rug afrol, word die opwinding groter en die moegheid kan maar eers wag. En alles wat ek by die huis agtergelaat het, kan ook eers wag. Ek is in Londen. Dit is tyd om naam te maak vir myself.
Straatnaam-spogregte in Westminster. FOTO Verskaf
Haar tweede blog: Marciel op die trein na haar eerste job
Ek het my eerste job geboek. Klein, maar die ys is gebreek. Ek moes al 05:00 die oggend opstaan om die eerste trein 06:00 te haal net om per ongeluk 'n volle uur vroeg in Essex te wees! Eerder te vroeg as te laat, ek is immers 'n walking CV van myself. Gelukkig kon ek op die trein 'n uiltjie knip tussen skoolkinders se high pitch opwinding en al.Lees meer hier.